[{"text_idx": "#000001", "text": "Veterinaar tegi vea vo\u0303i ka\u0308itus valesti?"}, {"text_idx": "#000002", "text": "Kuidas Sina saad aidata Ukraina loomi?"}, {"text_idx": "#000003", "text": "Esileht Koer ru\u0308ndas! Mida teha?"}, {"text_idx": "#000004", "text": "Eestimaa Loomakaitse Liidu poole on juriidilise abi saamiseks po\u0308o\u0308rdunud mitmeid inimesi, keda on ru\u0308nnanud koer vo\u0303i on sattunud ohvriks selle isiku loom (nt kass vo\u0303i koer). Seeto\u0303ttu pidas ELL vajalikuks koostada ka\u0308esoleva abimaterjali, et olukorra ilmnemisel oleks inimestel informatsioon selle kohta, kuidas vastavas olukorras oleks eelko\u0303ige juriidilisest aspektist ko\u0303ige korrektsem ka\u0308ituda. O\u0303iguskaitsevahendeid on mitmeid. Loomapidaja vastutus saab olla tsiviilo\u0303iguslik ning karistuso\u0303iguslik (va\u0308a\u0308rteovastutus, kriminaalvastutus). Allolevas on toodud loomapidaja vastutuse alused ja ka\u0308itumisjuhised."}, {"text_idx": "#000005", "text": "Esmalt peaks iga loomapidaja tutvuma oma elukoha vallas vo\u0303i linnas kehtiva kasside ja koerte pidamise eeskirjadega. Nimelt on enamasti kohalike omavalitsuste kehtestatud kasside ja koerte pidamise eeskirjades reeglina no\u0303ue, et omanik/loomapidaja peab tagama ja\u0308relevalve oma looma u\u0308le, et loomad omatahtsi hulkuma ei pa\u0308a\u0308seks ega ohustaks teisi loomi ja/vo\u0303i tuleb va\u0308listada looma a\u0308rajooksmise ning teistele inimestele ja loomadele kallaletungimise vo\u0303imalus."}, {"text_idx": "#000006", "text": "Koerte ja kasside pidamise eeskirjade rikkumise eest saab rikkujat (loomapidajat) karistada juhul, kui rikkumine po\u0303hjustas ettevaatamatusest varalise kahju vo\u0303i inimesele tervisekahjustuse. Karistuse saab ma\u0308a\u0308rata kuni 200 trahviu\u0308hiku suuruses (so kuni summas 800 eurot; vastutus va\u0308a\u0308rteokorras). Seega, kui vo\u0303o\u0303ras koer ru\u0308ndab sind vo\u0303i sinu looma avalikus kohas vo\u0303i sinu oma territooriumil, saab selle koera omanikku vo\u0303tta vastutusele va\u0308a\u0308rteokorras kohaliku omavalitsuse kehtestatud kasside ja koerte pidamise eeskirja alusel ning eeldusel, et rikkumisega kaasnes kahju tekkimine vo\u0303i tervisekahjustus inimesele. Ku\u0308ll aga tuleb ru\u0308nnaku ohvril vo\u0303tta koheselt u\u0308hendust omavalitsuse vastava ametniku vo\u0303i politseiga ning esitada avaldus."}, {"text_idx": "#000007", "text": "Et tagada rikkuja vastutusele vo\u0303tmine, tuleb avalduses ma\u0308rkida ko\u0303ik olulised asjaolud ja informatsioon: su\u0308ndmuse toimumise koht ja aeg ning vo\u0303imalikult ta\u0308pne kirjeldus, asjaosaliste nimed ja muud teadaolevad kontaktandmed (vo\u0303imalusel ka sind vo\u0303i sinu looma ru\u0308nnanud koera omaniku andmed), su\u0308ndmuse ta\u0308pne kirjeldus ning tunnistajate olemasolul ka tunnistajate andmed. Kindlasti tuleb tekitatud vigastuste (nii inimesele kui loomale) osas po\u0308o\u0308rduda arsti poole nii o\u0303igeaegse ravi kui arstito\u0303endi saamiseks. Arstito\u0303end on abiks ka edaspidi, kui tekib vajadus kahjude va\u0308ljano\u0303udmiseks."}, {"text_idx": "#000008", "text": "Kasside ja koerte pidamise eeskirja tuleb ku\u0308sida kohalikust omavalitsusest (vo\u0303ib leida ka konkreetse omavalitsuse kodulehelt) vo\u0303i otsida o\u0303igusaktide avalikust andmebaasist ."}, {"text_idx": "#000009", "text": "Teise o\u0303iguskaitsevahendina on ohvril kahju tekkimise korral vo\u0303imalus esitada vo\u0303lao\u0303iguslik no\u0303ue kahju tekitanud isiku vastu (agressiivse koera omanik). Reeglina kuuluvad hu\u0308vitatava kahju alla sellistes olukordades ravikulud, lo\u0303hkised riided, looma hukkumise korral looma varaline va\u0308a\u0308rtus, samuti moraalne kahju \u2013 nt tekitatud hingelised piinad. Vo\u0303lao\u0303igusseaduse \u00a7 1056 kohaselt vastutab suurema ohu allika valdaja vo\u0303i valitseja suurema ohu allikaga tekitatud kahju eest so\u0303ltumata oma su\u0308u\u0308st. Vo\u0303lao\u0303igusseaduse \u00a7 1060 kohaselt loomapidaja vastutab looma poolt tekitatud kahju eest (seda ka nt juhul kui looma ru\u0308ndab teist inimest vo\u0303i looma, siis tuleb ru\u0308nnanud looma omanikul korvata ru\u0308ndega tekitatud kahju). Loomapidaja vastutus vo\u0303lao\u0303igusseaduses on reguleerutud nn riskivastutusena. Teisiso\u0303nu kohustub looma omanik, ja\u0308relevaataja (looma eest vastutav isik) hu\u0308vitama looma poolt tekitatud kahju hoolimata sellest, kas tema tegevusele u\u0308ldse midagi ette heita saab. Tegemist on su\u0308u\u0308st so\u0303ltumatu vastutusega, mis kaasneb tavapa\u0308rasest ohtlikuma tegevusega. Seaduse kohaselt loetakse loomapidamist seega tavapa\u0308rasest ohtlikumaks tegevuseks, kuivo\u0303rd loomad vo\u0303ivad olla kontrollimatud ja ettearvamatud."}, {"text_idx": "#000010", "text": "Esialgu tuleks po\u0308o\u0308rduda kahju no\u0303udega otse looma eest vastutava isiku poole ning no\u0303ude rahuldamisest keeldumisel kohtu poole. Kohtu poole po\u0308o\u0308rdumisel soovitame kasutada juristi abi (et asi ei ja\u0308a\u0308ks menetlemata o\u0303igusteadmiste puudumise to\u0303ttu). No\u0303ude korrektsel vormistamisel saavad abistada liidu juristid. Ka siinkohal on va\u0308ga oluline u\u0308les ma\u0308rkida su\u0308ndmuse toimumise koht ja aeg ning vo\u0303imalikult ta\u0308pne kirjeldus, asjaosaliste nimed ja muud teadaolevad kontaktandmed (vo\u0303imalusel ka sind vo\u0303i sinu looma ru\u0308nnanud koera omaniku andmed), su\u0308ndmuse ta\u0308pne kirjeldus ning tunnistajate olemasolul ka tunnistajate andmed. Kindlasti tuleb tekitatud vigastuste (nii inimesele kui loomale) osas po\u0308o\u0308rduda arsti poole nii o\u0303igeaegse ravi kui arstito\u0303endi saamiseks. Ravikulude jm kaasnevate kulude to\u0303endamiseks tuleb alles hoida ja kokku koguda ko\u0303ik arved ja ts\u030cekid."}, {"text_idx": "#000011", "text": "Vastavate asjaolude esinemisel on vo\u0303imalik sinu vo\u0303i sinu looma ru\u0308nnanud koera omanikku vo\u0303tta vastutusele ka kriminaalkorras. Nimelt, kohaldatakse loomadele asjade kohta kehtivaid sa\u0308tteid. Karistusseadustiku (KarS) \u00a7 203 ka\u0308sitleb vo\u0303o\u0303ra asja rikkumist ja ha\u0308vitamist. Vo\u0303o\u0303ra asja rikkumise vo\u0303i ha\u0308vitamise eest, kui sellega on tekitatud oluline kahju, saab karistada vastutavat isikut kriminaalkorras \u2013 rahalise karistuse vo\u0303i kuni viieaastase vangistusega. See eeldab, et tekitatud on oluline kahju ning ta\u0308idetud on ko\u0303ik kriminaalvastutuse aluseks olevad eeldused \u2013 tegu vastab su\u0308u\u0308teokoosseisu kirjeldusele, tuvastatakse tahtlus (sh kaudne tahtlus \u2013 isik pidi pidama vo\u0303imalikuks vo\u0303i va\u0308hemalt mo\u0308o\u0308nma, et saabub su\u0308u\u0308teokoosseisule vastav tagaja\u0308rg) ning teo o\u0303igusvastasust ja su\u0308u\u0308d va\u0308listavad asjaolud puuduvad."}, {"text_idx": "#000013", "text": "Seega, nii karistuso\u0303iguslik kui tsiviilo\u0303iguslik baas ohvri kaitseks on olemas. Vastutajaks on alati agressiivse looma omanik vo\u0303i muu vastutav isik ning vastutus kaasneb ka tegevusetuse korral. Seeto\u0303ttu peab looma eest vastutav isik arvestama, et u\u0308ksko\u0303ik kui hoolas ta ka ei oleks ja kui rangeid ohutusmeetmeid ka ei rakendaks, vastutab ta tsiviilo\u0303iguslikult siiski alati oma hoolealuse tegude eest (so\u0303ltumata oma teo o\u0303igusvastasusest vo\u0303i su\u0308u\u0308st). Kannatanu peab kahju hu\u0308vitise saamiseks a\u0308ra to\u0303endama kahju tekkimise ja kahju suuruse. Oluline on aga seejuures ko\u0303ikide asjaolude ta\u0308pne kirjeldus, vajalike to\u0303endite kogumine (nt arstito\u0303end, arved, ts\u030cekid, jm kuludokumendid) ja sa\u0308ilitamine ning asjaosaliste isikute ja ko\u0303ikide tunnistajate andmete u\u0308lesma\u0308rkimine ning aktiivne tegevus oma o\u0303iguste kaitseks. Looma eest vastutava isiku su\u0308u\u0308teokorras karistamise (va\u0308a\u0308rtegu, kuritegu) eelduseks on avalduse esitamine politseile."}, {"text_idx": "#000014", "text": "ELL lisab, et juhul, kui ru\u0308nnaku ohvriks langes loom, kes oli avalikus kohas lo\u0303astamata, siis vo\u0303ib kaasneda ka selle loomapidaja va\u0308a\u0308rteovastutus kasside ja koerte pidamise eeskirja rikkumise eest ehk karistada vo\u0303ivad saada nii agressiivse koera omanik kui ohvriks langenud looma omanik. Seega on oluline tagada, et avalikus kohas oleks loom alati rihma otsas ning looma eest vastutav isik peab olema suuteline sa\u0308ilitama kontrolli looma ka\u0308itumise u\u0308le. ELL ro\u0303hutab, et nn mo\u0303lema loomapidaja vastutus ei va\u0308lista aga kahjuno\u0303ude esitamise o\u0303igust agressiivse koera omaniku vastu (loomapidaja vastutab so\u0303ltumata su\u0308u\u0308st) ega tema kriminaalvastutust vastavate tunnuste ilmnemisel."}]